
	Bloc

	Client
	Barcelona Activa

	Impartit per
	Aubay Consultoria IT

	Requisit
	Llicència de Microsoft 365 Copilot (Premium)

	Enfocament
	Ús diari i coneixement d'equip

	No repeteix
	Els prompts dels exercicis tracten la mecànica

	Idioma
	Català




Els 11 prompts
	#
	Prompt
	Bloc

	1
	Estructurar unes notes de reunió
	Capturar

	2
	Capturar coneixement que només tens al cap
	Capturar

	3
	Convertir un correu o document en nota
	Capturar

	4
	Dissenyar la llibreta de l'equip
	Organitzar

	5
	Detectar el que està obsolet
	Organitzar

	6
	Crear una plantilla de pàgina
	Organitzar

	7
	Buscar entre totes les llibretes
	Trobar

	8
	Reutilitzar notes antigues
	Trobar

	9
	Convertir notes en material útil
	Trobar

	10
	La revisió mensual
	Mantenir

	11
	Diagnòstic de les teves llibretes
	Mantenir



Com fer servir aquest document
Onze prompts per fer de OneNote la memòria del teu equip: capturar, organitzar, trobar i reutilitzar el coneixement.

	Relació amb l'altre document de prompts: «Prompts per als exercicis de OneNote» va lligat als deu exercicis i tracta la mecànica: crear, enllaçar, compartir, recuperar. Aquest tracta l'ús diari: com convertir OneNote en el lloc on viu el que sap el teu equip. Es complementen i no es repeteixen.



	On escriure'ls
	Per a què

	Copilot dins de OneNote
	Treballar sobre una pàgina o secció concreta

	Copilot Chat
	Buscar entre llibretes i dissenyar l'estructura




	CAPTURAR
Que no es perdi el que passa



	1
	Estructurar unes notes de reunió
Al Copilot de OneNote



	Aquesta pàgina té les notes que he pres durant una reunió.

Reorganitza-les amb aquesta estructura:
- Tema tractat
- Decisions preses
- Tasques pendents, amb qui i per quan
- Preguntes que van quedar obertes

No afegeixis res que no estigui a les notes. Si alguna cosa
no queda clara, marca-la com a «pendent d'aclarir».

Manté el meu llenguatge: no ho facis més formal del que és.



	Exemple del que tindries a la pàgina:
materials - falta bloc sharepoint, marta diu q divendres
aula: projector?? preguntar a coordinació
inscrits 18 confirmats, poden ser 20
decidit: edge no firefox (pestanyes)
jordi mira licencies copilot alumnes -- urgent



Quan: Just en acabar la reunió, mentre encara recordes el context.
Què esperar: Una acta estructurada a partir del teu caos. L'última instrucció evita que et converteixi les notes en un document oficial.

	2
	Capturar coneixement que només tens al cap
A Copilot Chat



	Vull documentar un procés que faig jo i que ningú més sap fer.

El procés és: [DESCRIU-LO COM PUGUIS, encara que sigui
desordenat]

Ajuda'm a convertir-ho en una pàgina de OneNote útil:
- Fes-me preguntes sobre el que no quedi clar
- Detecta els passos que jo done per obvis i algú altre no
- Assenyala què passaria si algú s'equivoca a cada pas

Quan ho tinguis clar, estructura-ho en passos.



	Per què demanar-li que pregunti:
Si li demanes directament que documenti el procés, ompliria els
buits amb suposicions plausibles.

Fent-lo preguntar, els buits els omples tu, i el resultat és un
document que serveix de veritat. Sol trigar cinc minuts de
conversa i val per anys.



Quan: Abans d'unes vacances llargues, o quan t'adones que ets l'única persona que sap fer alguna cosa.
Què esperar: Un diàleg que acaba en procediment. El segon punt és el valuós: el que tu dones per obvi és el que bloqueja qui et substitueixi.

	3
	Convertir un correu o document en nota
A Copilot Chat



	T'enganxo [UN CORREU / UN DOCUMENT] i vull passar-ne el que
importa a una pàgina de OneNote.

Extreu-ne:
- Els fets i dades concretes
- Les decisions que s'hi comuniquen
- El que m'afecta a mi o al meu equip

Deixa fora salutacions, context conegut i tot el que sigui
farciment.

Dona-m'ho en format de llista per enganxar directament.

ORIGINAL:
[ENGANXA-HO AQUÍ]



	Per què val la pena fer-ho:
Un correu important que es queda a la safata és informació que
hauràs de buscar entre mil missatges d'aquí a sis mesos.

El mateix contingut en una pàgina de OneNote, dins de la secció que
toca, el trobes en deu segons.



Quan: Quan reps informació important per correu i saps que la necessitaràs d'aquí a mesos.
Què esperar: Una versió condensada. Un correu de 300 paraules sol tenir 60 que valen la pena guardar.

	ORGANITZAR EL CONEIXEMENT
Que serveixi a tot l'equip



	4
	Dissenyar la llibreta de l'equip
A Copilot Chat



	Vull crear una llibreta de OneNote que sigui la memòria del
meu equip.

L'equip és: [DESCRIU-LO]
El coneixement que volem recollir és: [DESCRIU-HO]

Proposa'm:
- Un màxim de QUATRE seccions, amb nom i contingut
- Com anomenar les pàgines perquè es trobin d'aquí a dos anys
- Tres normes d'ús que hauríem d'acordar com a equip

Digue'm també què NO hauria d'anar en aquesta llibreta.



	Exemple emplenat:
L'equip és: quatre formadors i una persona de coordinació.
El coneixement que volem recollir és: com es configura l'entorn per
a cada client, les incidències que ens hem trobat i com les vam
resoldre, i els acords amb cada client.

Proposa'm màxim QUATRE seccions, com anomenar les pàgines i tres
normes d'ús.



Quan: Abans de muntar una llibreta compartida, per no acabar amb un calaix de sastre.
Què esperar: Una estructura i unes normes. Les normes són el que fa que la llibreta segueixi viva al cap d'un any.

	5
	Detectar el que està obsolet
A Copilot Chat



	Analitza la llibreta de OneNote [NOM].

Digue'm:
- Quines pàgines fa més de [MESOS] mesos que ningú toca
- Quines contenen informació que sembla desactualitzada
- Quines tracten el mateix tema i podrien fusionar-se
- Quines no tenen títol o el tenen poc descriptiu

No em proposis esborrar res sense dir-me abans què conté.



	El senyal que més importa:
Informació desactualitzada és pitjor que informació absent.

Si algú segueix un procediment de fa dos anys i les coses han
canviat, farà malament una feina confiant que la fa bé. Una pàgina
buida, almenys, fa preguntar.



Quan: Un cop al trimestre, o quan la llibreta compartida ja no la mira ningú.
Què esperar: Un inventari amb diagnòstic. Les pàgines duplicades solen aparèixer quan dues persones documenten el mateix sense saber-ho.

	6
	Crear una plantilla de pàgina
A Copilot Chat



	Al meu equip prenem notes de [TIPUS DE SITUACIÓ] molt sovint,
i cadascú ho fa d'una manera diferent.

Dissenya'm una plantilla de pàgina de OneNote per a això:
- Quins apartats fixos tindria
- Quins camps s'han d'omplir sempre
- Com s'hauria de titular la pàgina

Que sigui curta: si la plantilla demana massa coses,
ningú l'omplirà.

Dona-me-la llesta per enganxar a una pàgina buida.



	Exemple emplenat:
Al meu equip prenem notes de visites a client molt sovint, i cadascú
ho fa d'una manera diferent.

Dissenya'm una plantilla de pàgina de OneNote: quins apartats fixos
tindria, quins camps s'han d'omplir sempre i com s'hauria de titular
la pàgina. Que sigui curta.



Quan: Quan una mateixa situació es repeteix i cada persona la documenta diferent.
Què esperar: Una plantilla per enganxar. La instrucció de brevetat és seriosa: una plantilla llarga no la fa servir ningú.

	TROBAR I REUTILITZAR
Que el que vas escriure serveixi



	7
	Buscar entre totes les llibretes
A Copilot Chat



	Busca a les meves llibretes de OneNote tot el relacionat amb
[TEMA].

Digue'm:
- En quina llibreta, secció i pàgina està
- Un resum d'una línia de cada troballa
- Quan es va escriure i qui ho va escriure
- Si hi ha informació contradictòria entre pàgines

Si no trobes res, digue-m'ho en comptes de respondre amb
coneixement general.



	Exemple emplenat:
Busca a les meves llibretes de OneNote tot el relacionat amb com
configurem l'entorn de proves per als cursos.

Digue'm en quina llibreta, secció i pàgina està, un resum d'una
línia de cada troballa, quan es va escriure i si hi ha informació
contradictòria entre pàgines.



Quan: Quan recordes haver apuntat alguna cosa però no on ni quan.
Què esperar: La ubicació i el context. L'últim punt detecta quan dues pàgines diuen coses diferents sobre el mateix.

	8
	Reutilitzar notes antigues
A Copilot Chat



	Vaig a fer [UNA FEINA] que ja he fet altres vegades.

Busca a les meves llibretes de OneNote:
- Les notes de les vegades anteriors
- Els problemes que em vaig trobar i com els vaig resoldre
- El que vaig apuntar que faria diferent la propera vegada

Fes-me'n un resum útil per començar avui.



	Per què això justifica prendre notes:
Prendre notes no serveix per al moment: serveix per a la propera
vegada.

Si acabant una feina apuntes tres línies del que faries diferent,
d'aquí a sis mesos aquelles tres línies et valdran més que tot el
que vas documentar durant el projecte.



Quan: Abans de repetir una feina que ja has fet: una formació, una implantació, una auditoria.
Què esperar: El teu propi aprenentatge recuperat. El tercer punt és l'or: el que et vas dir a tu mateix i vas oblidar.

	9
	Convertir notes en material útil
A Copilot Chat



	T'enganxo unes notes de OneNote. Converteix-les en
[UN PROCEDIMENT / UNA GUIA RÀPIDA / UN CORREU / UNA PRESENTACIÓ].

Requisits:
- Màxim [NOMBRE] paraules
- Dirigit a [QUI HO LLEGIRÀ]
- Que comenci pel que importa

No afegeixis res que no estigui a les notes. Si falta informació,
digue'm què em faltaria.

NOTES:
[ENGANXA-LES AQUÍ]



	El flux complet:
1. Prens notes durant el projecte, sense preocupar-te de l'ordre
2. Llances el prompt 1 per estructurar-les
3. Llances aquest per convertir-les en el que necessitis

Les notes de tres reunions es converteixen en un procediment en
cinc minuts.



Quan: Quan tens notes acumulades i has de produir alguna cosa amb elles.
Què esperar: Un esborrany per revisar. El «digue'm què em faltaria» és el que converteix unes notes incompletes en una llista de pendents.

	MANTENIR
Que la llibreta segueixi viva



	10
	La revisió mensual
Al Copilot de OneNote



	Revisa aquesta secció de la meva llibreta i digue'm:

- Quines pàgines contenen tasques pendents que no he fet
- Quines contenen preguntes obertes sense resposta
- Quines semblen incompletes o tallades a mitges
- Quines podria arxivar perquè ja no serveixen

Dona-m'ho en quatre llistes curtes.



	Per què la segona llista val tant:
Les preguntes que apuntes en una reunió i no resols acaben sent
problemes tres mesos després.

Aquest prompt les rescata mentre encara són preguntes.



Quan: Un cop al mes, sobre la secció que més utilitzes.
Què esperar: Quatre llistes. La de preguntes obertes sol tenir coses que vas deixar per «mirar-ho després» i mai vas mirar.

	11
	Diagnòstic de les teves llibretes
A Copilot Chat



	Analitza totes les meves llibretes de OneNote i digue'm:

- Quantes en tinc i quantes faig servir de veritat
- Quantes estan compartides i amb qui
- Quantes pàgines no tenen títol descriptiu
- Quant de temps fa que no toco cadascuna
- Si hi ha llibretes que se solapen

Sigues concret amb les xifres. Després digue'm UNA sola cosa
que hauria de canviar, i com sabria si ha funcionat.



	El número que et sorprendrà:
Quantes llibretes tens i quantes fas servir de veritat.

És habitual tenir-ne cinc o sis i treballar només amb una. Les
altres contenen coses que vas apuntar i que ja no recordes ni que
existeixen.



Quan: Un cop al trimestre, o quan ja no saps on apuntes cada cosa.
Què esperar: Un diagnòstic amb una prioritat. Les pàgines sense títol descriptiu són la causa principal de no trobar res.

Què NO pot fer Copilot a OneNote
	No pot...
	Però sí...

	Crear llibretes ni seccions
	Dissenyar-te l'estructura

	Crear pàgines noves
	Escriure't el contingut per enganxar

	Aplicar etiquetes
	Dir-te què hauries d'etiquetar

	Moure ni esborrar pàgines
	Dir-te quines i què perdries

	Compartir la llibreta
	Recomanar-te amb qui i com

	Veure llibretes fora del núvol
	Res: han d'estar a OneDrive o SharePoint



	El límit que condiciona tot el bloc: Una llibreta local no existeix per a Copilot, ni per a la cerca, ni per a la coedició. Si vols que les teves notes serveixin a algú més que a tu, han d'estar al núvol i, si són de l'equip, al lloc de l'equip.



	I una cosa que Copilot farà malament si el deixes: Omplir els buits. Si li demanes que documenti un procés a partir d'informació incompleta, no dirà «em falten dades»: escriurà uns passos plausibles que semblaran correctes. Per això el prompt 2 el fa preguntar primer.



Tres idees per treure'n profit
	Idea
	Per què funciona

	Demana-li que no afegeixi res
	En notes i procediments, un invent plausible és perillós

	Fes-lo preguntar abans de documentar
	El que tu dones per obvi és el que bloqueja els altres

	Apunta sempre què faries diferent
	És el que et valdrà més la propera vegada



	La idea que resumeix el bloc: OneNote no és per guardar notes: és per trobar-les després. I quan la llibreta és de l'equip, deixa de ser la teva memòria per convertir-se en la de l'organització. Aquesta és la diferència entre apuntar coses i construir coneixement.



	Sobre aquest document: Prompts de Copilot per a l'ús diari de OneNote. Complementa el manual del Bloc 4. Per a la mecànica de l'eina, veure els prompts dels exercicis. Aubay Consultoria IT — Barcelona — 2026.

